b'\n_START_ARTICLE_\nAtomic County\n_START_PARAGRAPH_\nAtomic County on O.C.:ssa esiintyv\xc3\xa4 kuvitteellinen sarjakuva, jonka on piirt\xc3\xa4nyt Seth Cohen (Adam Brody). H\xc3\xa4nen yst\xc3\xa4v\xc3\xa4ns\xc3\xa4 Zach Stevens (Michael Cassidy) auttoi. Atomic County on esiintynyt aktiivisesti O.C.:n toisen tuotantokauden jaksoissa siit\xc3\xa4 l\xc3\xa4htien, kun Zach ehdotti Sethille, ett\xc3\xa4 h\xc3\xa4n voisi tehd\xc3\xa4 oman sarjakuvan.\n_START_SECTION_\nHistoria\n_START_PARAGRAPH_\nAtomic County syntyi, kun Seth Cohen piirsi luonnoksia koulussa. Kun Zach Stevens n\xc3\xa4ki Sethin luonnokset, h\xc3\xa4n ehdotti, ett\xc3\xa4 Seth voisi alkaa tehd\xc3\xa4 omaa sarjakuvaa._NEWLINE_Seth sai hermoromahduksen Sarjakuvafirman (WildStormin) tapaamisessa, koska he eiv\xc3\xa4t saaneet sopimusta aikaan sarjakuva-albumista. My\xc3\xb6hemmin, kun Carter Buckley n\xc3\xa4kee Sethin piirrokset, h\xc3\xa4n j\xc3\xa4rjest\xc3\xa4\xc3\xa4 pojille toisen mahdollisuuden solmia sopimus. T\xc3\xa4m\xc3\xa4 toinen tapaaminen menee todella hyvin, ja pojat allekirjoittavat sopimuksen julkaista sarjakuvakirjan Sethin piirroksista._NEWLINE_Atomic County esiintyi viel\xc3\xa4 kerran 4. tuotantokauden alussa, jolloin Seth teki numeron Kid Chinon Ryan Atwoodin alkuper\xc3\xa4st\xc3\xa4 joka perustui tosiasioihin, mutta tarina oli erilainen, sill\xc3\xa4 Sethill\xc3\xa4 oli supervoimia ja puvut olivat erilaiset. Mukana oli mm. Ryanin tulo Newportiin, Ryanin ja Sethin yst\xc3\xa4vystyminen sek\xc3\xa4 Ryanin ja Sethin tappelu Luke Wardia ja muita vesipallon pelaajia vastaan.'